CELEX: 62008CO0315
Language: sk
Date: 2011-09-29 00:00:00
Title: Uznesenie Súdneho dvora (siedma komora) z 29. septembra 2011.#Angelo Grisoli proti Regione Lombardia.#Návrh na začatie prejudiciálneho konania: Consiglio di Stato - Taliansko.#Článok 104 ods. 3 prvý pododsek rokovacieho poriadku - Článok 49 ZFEÚ - Sloboda usadiť sa - Verejné zdravie - Lekárne - Blízkosť - Zásobovanie obyvateľstva liekmi - Povolenie na prevádzkovanie - Územné rozdelenie lekární - Minimálna vzdialenosť medzi lekárňami.#Vec C-315/08.

Uznesenie Súdneho dvora (siedma komora) z 29. septembra 2011 – Grisoli/Regione Lombardia
      (vec C‑315/08)
      „Článok 104 ods. 3 prvý pododsek rokovacieho poriadku – Článok 49 ZFEÚ – Sloboda usadiť sa – Verejné zdravie – Lekárne – Blízkosť – Zásobovanie obyvateľstva liekmi – Povolenie na prevádzkovanie činnosti – Územné rozdelenie lekární – Minimálna vzdialenosť medzi lekárňami“
      Sloboda usadiť sa – Obmedzenia – Vnútroštátna právna úprava vyžadujúca predchádzajúce správne povolenie na otvorenie nových lekární v určitom regióne – Podmienky poskytnutia súvisiace s hustotou obyvateľstva a minimálnou vzdialenosťou medzi lekárňami – Prípustnosť – Podmienky – Overenie vnútroštátnym súdom (článok 49 ZFEÚ) (pozri body 21 – 38 a výrok)
      Predmet
      
         
               Návrh na začatie prejudiciálneho konania – Consiglio di Stato – Výklad článkov 152 ES a 153 ES – Otvorenie nových lekární
                  – Vnútroštátna právna úprava stanovujúca obmedzenia v závislosti od počtu obyvateľov a určujúca podmienky na povolenie otvoriť
                  novú lekáreň
               
            Výrok
      Článok 49 ZFEÚ nebráni vnútroštátnej právnej úprave, akou je právna úprava vo veci samej, ktorá na zriadenie nových lekární
         uplatňuje obmedzenia stanovením, že:
      
      –        v obciach s počtom menej ako 4 000 obyvateľov možno zriadiť len jednu lekáreň a
      –        v obciach s počtom viac ako 4 000 obyvateľov podlieha zriadenie novej lekárne podmienkam, ako sú podmienky najmenej o 50 %
         prekročiť počet obyvateľov, ktorý sa vyžaduje pre jednu lekáreň, a dodržať minimálnu vzdialenosť od už existujúcich lekární,
      
      pod podmienkou, že takáto právna úprava odchylne od základných pravidiel umožní zriadiť dostatočný počet lekární, ktoré dokážu
         zabezpečiť primeranú lekárenskú starostlivosť v oblastiach vyznačujúcich sa osobitnými demografickými a geografickými charakteristikami,
         čo prináleží overiť vnútroštátnemu súdu.